laion/Wikipedia-Exotic huggingface dataset:
Do We Have a Problem?

Do We Have a Problem? (בעברית: האם יש לנו בעיה?) הוא שיר שהוקלט על ידי הראפרית האמריקאית ניקי מינאז', ביחד עם הראפר האמריקאי ליל בייבי. השיר יצא לאור ב-4 בפברואר 2022, על ידי חברת התקליטים יאנג מאני וריפבליק רקורדס, כסינגל שלא מתוך אלבום. שבוע לאחר יציאת השיר, הוציאה מינאז' עם בייבי את שיתוף הפעולה השני בין השניים, "Bussin". השיר הגיע למקום השני במצעד הבילבורד הוט 100. כחודשיים לאחר צאתו, קיבל את תואר הזהב מאיגוד תעשיית ההקלטות האמריקאי (RIAA), לאחר שנמכר בלמעלה מ-500,000 עותקים במדינה. השיר נכתב על ידי ניקי מינאז', ליל בייבי, ואנתוני ווארט ג'וניור והופק על ידי פאפי יר. ב-30 בספטמבר 2020, מינאז' ילדה בן, שכונה "פאפא דוב", והכריזה על הפסקה ממוזיקה כדי להתמקד בגידול שלו. לאחר שהוציאה רמיקס לשיר "Whole Lotta Money" של ביה והשתתפה ב-"Boyz" של ג'סי נלסון הוציאה מינאז' את השיר הזה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. מינאז' פרסמה את הטיזר לווידאו קליפ ב-31 בינואר 2022. הוא פורסם ב-4 בפברואר 2022, ונוצר בהשראת הסרט "סולט" משנת 2010, שמינאז' תיארה כ"אחד מהסרטים האהובים עליה ביותר". הקליפ באורך תשע הדקות, בבימויו של בני בום, כלל את השחקנים קורי הארדריקט וג'וזף סיקורה ובו היא מגלמת תפקיד של סוכנת כפולה. נכון למרץ 2022, מונה הצפיות של הקליפ עומד על למעלה מ-25 מיליון צפיות. הקליפ לשיר זכה בפרס "הקליפ ההיפ-הופ הטוב ביותר" בטקס פרסי הווידאו קליפים של MTV לשנת 2022, כאשר מינאז' באותו הטקס קיבלה את פרס החלוציות על שם מייקל ג'קסון. סרטון השיר "Do We Have a Problem?" באתר יוטיוב ניקי מינאז', ליל בייבי, אנתוני וארט ג'וניור, אנתוני ווארט ג'וניור Do We Have A Problem?, 2022-02-04, נבדק ב-2022-03-26 Bussin, 2022-02-11, נבדק ב-2022-03-26 Nicki Minaj, Billboard (באנגלית אמריקאית) Nicki Minaj & Lil Baby – Do We Have A Problem?, נבדק ב-2022-03-26 Heran Mamo, Heran Mamo, Nicki Minaj Welcomes First Child With Husband Kenneth Petty, Billboard, ‏2020-10-01 (באנגלית אמריקאית) BIA - WHOLE LOTTA MONEY (Official Music Video), נבדק ב-2022-03-26 Jesy Nelson Ft. Nicki Minaj - Boyz (Official Music Video), נבדק ב-2022-03-26 Nicki Minaj ft. Lil Baby - Do We Have A Problem? (Official Music Video Trailer), נבדק ב-2022-03-26 Nicki Minaj ft. Lil Baby - Do We Have A Problem? (Official Music Video), נבדק ב-2022-03-26
Bussin

Bussin הוא שיר שהוקלט על ידי הראפרית האמריקאית ניקי מינאז', ביחד עם הראפר האמריקאי ליל בייבי. השיר יצא לאור ב-11 בפברואר 2022, על ידי חברת התקליטים יאנג מאני וריפבליק רקורדס, כסינגל שלא מתוך אלבום. שבוע לפני יציאת השיר, הוציאה מינאז' עם בייבי את "Do We Have a Problem?". השיר הגיע למקום ה-20 במצעד הבילבורד הוט 100. השיר נכתב על ידי ניקי מינאז', ליל בייבי, סייריק פאלמר, ג'ושוע גודס, ראסול בארנס גריר וטרל גרינלי והופק על ידי סוואגיונו ודי ג'יי טיז. ב-4 בפברואר 2022, מינאז' וליל בייבי הוציאו את שיתוף הפעולה הראשון שלהם בשם "Do We Have a Problem?". הקליפ של השיר מסתיים בתצוגה מקדימה של "Bussin", שזכה לתגובות חיוביות מהמעריצים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות. האודיו הרשמי של "Bussin" הועלה לערוץ היוטיוב של ניקי מינאז' ב-11 בפברואר 2022, ביום יציאתו של השיר כסינגל. מידע על הסינגל "Bussin" באתר מיוזיק בריינז סרטון השיר "Bussin" באתר יוטיוב ניקי מינאז', ליל בייבי, סייריק פאלמר, ג'ושוע גודס, ראסול בארנס גריר, טרל גרינלי Bussin, 2022-02-11, נבדק ב-2022-03-26 Nicki Minaj ft. Lil Baby - Do We Have A Problem? (Official Music Video), נבדק ב-2022-03-26 Nicki Minaj, Billboard (באנגלית אמריקאית) Nicki Minaj & Lil Baby – Bussin, נבדק ב-2022-03-26 Nicki Minaj, Lil Baby - Bussin (Audio), נבדק ב-2022-03-26
גזרת ע"ע

גזרת ע"ע (ע' הפועל-ע' הפועל), או גזרת הכפולים, היא גזרת פעלים השייכת לשפות השמיות. גזרה זאת כוללת את כל השורשים שבהם ע' הפועל זהה ל-ל' הפועל, ומכאן שמותיה: ע"ע מאחר שע' הפועל מופיעה פעמיים, וכפולים ומאחר שע' הפועל כפולה. בגזרת מתרחשת לעיתים קרובות התלכדות עיצורים, כאשר שתי האותיות הזהות מתלכדות, ובמקום לכתוב את שתיהן מופיעה רק אחת מהן עם דגש חזק. כאשר האות הכפולה היא האחרונה במילה או מנוקדת בשווא נח, הדגש החזק לא יופיע (כמו במילים הֵאֵט, תָּסֹבְנָה או קַל), אך בהטיות מילים כאלה הדגש חוזר כאשר האות הכפולה מקבל תנועה (כמו במילים הֵאֵטּוּ, יָסֹבּוּ או קַלּוֹת). בעברית הגזרה באה לידי ביטוי במקרים הבאים: בבניין קל: עבר - חָג, הווה - חַג, עתיד - יָחֹג, ציווי - חֹג, שם פועל - לָחֹג. בבניין נפעל: עבר - נָחֹג, הווה - נָחָג, עתיד - יֵחֹג, ציווי - הֵחֹג, שם פועל - לְהֵחֹג. בבניין הפעיל: עבר - הֵאֵט, הווה - מֵאֵט, עתיד - יָאֵט, ציווי - הָאֵט, שם פועל - לְהָאֵט. בבניין הופעל: עבר - הוּאַט, הווה - מוּאָט, עתיד - יוּאַט. בבניינים הכבדים (פיעל, פוּעל והתפעל) נוטה הגזרה בדומה לדרך השלמים, אך התנועה בין פ' הפועל לע' הפועל היא תמיד חולם (מְאוֹתֵת, הִתְעוֹדֵד). בבניינים אלה הגזרה זהה לגזרת נעו"י: את הפועל כּוֹנֵן ניתן לנתח כשורש כ.ו/י.נ. או כ.נ.נ.. הגזרה מופיעה באוגריתית, בה המילה 'גדמ' משמעותה גדודים, המילה 'גנ' במשמעות גן ועוד, וכן על דרך השלמים. גזרה (דקדוק) סרטון הסבר של המרכז לטכנולוגיה חינוכית באתר יוטיוב. מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל. UT ʻnt II מ. ד. קאסוטו, האלה ענת, עמ' 64, 76; צבי ושפרה רין, עלילות האלים, עמ' 114. שני המקורות מפנים גם למילה "אגדדמ" בכתובת אזתוד (KAI 26) שורה 15. UT 67 VI שורה 21; UT 62 שורה 4. למשל 'דיכננה' (זוּ יכוננה): UT ʻnt IV:vi שורה 2, UT ʻnt V:vi שורה 44, UT 76 III שורה 7 ועוד.
קלרה אסתר קלינגהופר

קלרה אסתר קלינגהופר (באנגלית: Clara Esther Klinghoffer;‏ 18 במאי 1900 – 18 באפריל 1970) הייתה אומנית, ציירת ומאיירת יהודיה-בריטית. קלרה קלינגהופר נולדה למשפחה יהודית בשצ'ז'ץ שבפולין, תחת האימפריה האוסטרו-הונגרית. היא הגיעה לאנגליה כתינוקת בשנת 1903. המשפחה התגוררה במנצ'סטר לפני שעברה לגור באיסט אנד בלונדון, מקום מגוריהם של יהודים רבים בתקופה. קלינגהופר למדה אומנות בקולג' לאומנות על שם סר ג'ון קאס, ואחר כך, בין השנים 1919–1921 למדה בבית הספר לאומנות ואמנות (Central School of Arts and Crafts) ובסלייד (Slade School of Art). ב-29 ביולי 1926 נישאה קלינגהופר לעיתונאי וסופר ההולנדי, ג'וסף וילם פרדיננד סטופלמן ועברה, איתו ועם ביתה סוניה להולנד. בנה, מייקל, נולד באמסטרדם שם המשיכה קלינגהופר בקריירה שלה ושמה נודע ברחבי אירופה. בין השנים 1930–1939 היא חיה בהולנד ובצרפת ואחר כך, בתקופת מלחמת העולם השנייה, עברה לגור בארצות הברית, שם נשארה עד סוף ימיה, אך הצליחה גם לנסוע רבות למקסיקו ולאירופה וחזרה לעיתים קרובות ללונדון שהייתה אהובה עליה. קלרה קלינגהופר נפטרה בלונדון ב-18 באפריל 1970. התערוכה האישית הראשונה של קלינגהופר, שבה הוצגו שישים מעבודותיה נערכה בלונדון בשנת 1919, כשהיא רק בת 19 וקיבלה ביקורות מצוינות. כבר בגיל 14 הבחינו הוריה בכישרון הציור שלה ותמכו בה, למרות המחסור בבית, כדי שתוכל לקנות חומרים וללמוד בבית ספר לאומנות. בגיל 15 פנתה לבית הספר המרכזי לאומנות בלונדון והתקבלה גם ל-Slade, שם למדה במשך שנתיים וזכתה להערצתו של אלפרד וולמרק שבעזרתו ובעזרת האפוטרופוסים ג'קוב אפשטיין וברנרד מנינסקי הצליחה להציג את עבודותיה בגלריה בהמפסטד, לונדון. בשנת 1935 ציור שלה נרכז על ידי גלריית בן אורי והפך להיות חלק מהתצוגה הקבועה. בשנת 1939, בעקבות הפלישה המתקרבת של הנאצים להולנד, חזרה המשפחה ללונדון לתקופה קצרה ומשם עברה לארצות-הברית. לפני שעזבו את ביתם בהולנד, אוחסן חלק מהריהוט ומעבודותיה של קלינגנופר במחסן בהארלם שממנו נגנבו הדברים בידי הנאצים. לאחר המלחמה, בשנת 1945, חילקה קלינגהופר את זמנה בין לונדון לניו-יורק. אף על פי שהציגה בתערוכות רבות בארצות-הברית בשנות ה-40, ה-50 וה-60, סירבה להצטרף לתנועת האקספרסיוניזם האבסטרקטי שהייתה פופולרית בארצות הברית. ביוגרפיה ואומנות של קלרה קלינגהופר, באתר Ben Uri Collection (באנגלית) קלרה קלינגהופר, באתר artuk.org (באנגלית) J.W.F. Stoppelman, Clara Klinghoffer: The Life and Career of A Traditional Artist, ‏1973 (באנגלית) Schwab, W. M, Jewish Artists: The Ben Uri Collection, 1987, ISBN 9780853315377 The Western Charitable Foundation Grave Search, Western Charitable Foundation (באנגלית אמריקאית) Clara Klinghoffer - 20th Century English Artist, www.claraklinghoffer.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלרה אסתר קלינגהופר".
פליקס אפנה-ג'יאן

פליקס אוהנה אפנה-ג'יאן (באנגלית: Felix Ohene Afena-Gyan; נולד ב-19 בינואר 2003 בסוניאני שבגאנה) הוא כדורגלן גנאי המשחק בעמדת החלוץ בקבוצת קרמונזה ובנבחרת גאנה. ב-13 במרץ 2021 הצטרף אפנה-ג'יאן לרומא מהסרייה א', ממחלקת הנוער יוראפריקה FC. ב-27 באוקטובר 2021 הוא ערך את הופעת הבכורה שלו במועדון, כשנכנס כמחליף בדקה ה-57 בניצחון 1–2 על קליארי במסגרת המחזור העשירי בליגה לעונת 2021/2022. ב-21 בנובמבר הבקיע את שערי הבכורה שלו במועדון, צמד שערים בניצחון 0–2 על גנואה במסגרת המחזור ה-13 בליגה. ב-29 באוגוסט 2022 חתם בקרמונזה. ב-25 במרץ 2022 ערך אפנה-ג'יאן את הופעת הבכורה שלו בנבחרת גאנה, כששיחק 82 דקות בתיקו 0-0 נגד נבחרת ניגריה במסגרת מוקדמות מונדיאל 2022. רומא הקונפרנס ליג (1): 2021/22 פליקס אפנה-ג'יאן, באתר Transfermarkt פליקס אפנה-ג'יאן, באתר Soccerway פליקס אפנה-ג'יאן, באתר WorldFootball.net פליקס אפנה-ג'יאן, באתר National Football Teams פליקס אפנה-ג'יאן, באתר FootballDatabase.eu AS Roma sign Ghanaian youngster Felix Afena-Gyan באתר My Joy Online, ‏ 13 במרץ 2021 (באנגלית)
The Saints of Violence and Innuendo

"The Saints of Violence and Innuendo" (בעברית: הקדושים של האלימות והרמיזות) הוא שיר של להקת הרוק האמריקאית שיינדאון. השיר היה השני שיצא מהאלבום Planet Zero שיצא ביולי 2022. הוא שוחרר כסינגל שיווקי ב-25 במרץ 2022. השיר מעביר מסר שבבסיסו התנגדות לחשיבה קיבוצית ולמסרים שקריים, בהתייחס לעודף המידע המוטה ששטף את העולם בתקופת מגפת הקורונה. כפי שמרמז שמו של השיר, הלהקה מתייחסת לאנוכיות שמרעילה את האקלים הציבורי, כמו גם למוסדות שאינם מעריכים כנות, ומשתמשים במקום זאת בחצאי אמיתות, פרשנויות שגויות ורמיזות במטרה לדחוף אג'נדות שלא עולות תמיד בקנה אחד עם טובת הציבור. לדברי גיטריסט הלהקה, זק מאיירס, השיר מתייחס גם לאנשים שיוצאים לרחובות, כביכול לטובת הכלל, אך בעצם אינם מזדהים עם המטרות לשמן הם צועדים כביכול ברחובות, אלא עושים זאת רק במטרה להשתתף באירועי אלימות. מאיירס רמז בין השאר לצעירים עשירים ולבנים שהתפרעו ברחובות במהלך אירועי המחאה שלאחר רצח ג'ורג' פלויד, אך בפועל לא חשו הזדהות עם מטרת המחאה והשתתפו בהן רק כדי להגיד שנכחו בהן. כבר בימים שלאחר שיצא ועוד בטרם דורג במצעדים, ציין צוות האתר Loudwire את השיר כאחד המשמעותיים שיצאו במהלך חודש מרץ 2022. מילות השיר "The Saints of Violence and Innuendo" באתר Genius סרטון השיר "The Saints of Violence and Innuendo" באתר יוטיוב מידע על הרצועה "The Saints of Violence and Innuendo" באתר ספוטיפיי Shinedown richten einen flammenden Appell an "The Saints Of Violence And Innuendo", March 25, 2022, Warner Music Germany Chad Childers, Shinedown Call Out Groupthink + False Narratives in New Song ‘The Saints of Violence and Innuendo’, March 25, 2022, Loudwire SHINEDOWN Releases New Song 'The Saints Of Violence And Innuendo' From 'Planet Zero' Album, March 25, 2022, Blabbermouth Chris Schwarten, Zach Myers on Shinedown's new album, Planet Zero: “It's the sound of a band in a room playing rock 'n' roll – I think a lot of our fans missed that”, March 29, 2022, Guitar World Best Rock + Metal Songs of March — Staff Favorites + Essential Tracks, April 1, 2022, Loudwire Ze Rock Radio's International Rock Chart - Chart no. 12, for the weeks of June 4-18 Top 100 of 2022, TotalRock
מוקדמות מונדיאל 2022 - אמריקה הדרומית

מוקדמות מונדיאל 2022 של CONMEBOL הוא השלב המקדים למונדיאל 2022 שיתקיים בקטר, עבור נבחרות כדורגל לאומיות החברות בקונפדרציית הכדורגל של אמריקה הדרומית (CONMEBOL). לאמריקה הדרומית מוקצים 4.5 מקומות במונדיאל (4 מקומות ומקום אחד בפלייאוף הבין יבשתי). המשחקים החלו ב-8 באוקטובר 2020 והסתיימו ב-29 במרץ 2022. לואיס סוארס האורוגוואי כבש את השער הראשון בטורניר בפעם השלישית (לאחר משחקי המוקדמות של 2010 ו-2014). ב-24 בינואר 2019 החליטה מועצת CONMEBOL להמשיך בשיטת המוקדמות ששימשה בששת הסבבים הקודמים (החל מ-1998). עשר הנבחרות ישחקו בבית אחד בשיטת בית-חוץ. המשחקים נקבעו בהגרלה שנערכה ב-17 בדצמבר 2019 בפרגוואי. מועצת COMEBOL אישרה את השימוש במערכת VAR, לראשונה במשחקי המוקדמות. כל 10 הנבחרות הלאומיות החברות ב-CONMEBOL השתתפו במשחקי המוקדמות. בכתב מודגש: הנבחרות שהעפילו למונדיאל. מבית זה העפילו ברזיל, ארגנטינה, אורוגוואי ואקוודור ישירות למונדיאל ופרו העפילה לפלייאוף הבין-יבשתי. הערה: המשחק בין ברזיל לארגנטינה שהיה אמור להתרחש ב־5 בספטמבר 2021 בוטל לאחר טענות מצד משרד הבריאות הברזילאי על הפרת תקנות הקורונה מצד ארבעה שחקנים ארגנטינאים. בפברואר 2022, אף על פי ששתי הנבחרות העפילו למונדיאל, הוחלט שהמשחק יתקיים במועד ובמקום שיוחלט. הנבחרות הבאות העפילו למונדיאל 2022. בטורניר זה הובקעו 223 שערים ב-89 משחקים, ממוצע של 2.51 שערים למשחק. אתר האינטרנט הרשמי של מוקדמות מונדיאל 2022 - אמריקה הדרומית (באנגלית) "FIFA Men's Ranking". FIFA.com (באנגלית). 17 בספטמבר 2020. {{cite web}}: (עזרה) מודגש = זכייה, נטוי = אירוח.
מספיק טוב (סדרת טלוויזיה)

מספיק טוב (באנגלית: Close Enough, בתרגום מילולי: מספיק קרוב) היא סדרת טלוויזיה אמריקאית מוזרמת מסוגת הקומדיית מצבים מונפשת למבוגרים שנוצרה על ידי ג'יי. ג'י. קווינטל, שגם מדבב את אחת הדמויות הראשיות (ג'וש). עונתה הראשונה עלתה לשידור ב-9 ביולי 2020 ב-HBO Max. ביולי 2022 הסדרה בוטלה אחרי ששודרו שלוש עונות. בישראל הסדרה זמינה בנטפליקס. החוויות המשעשעות של זוג צעיר, ג'וש ואמלי, שמגדלים את בתם הקטנה קנדיס, ושל צמד חבריהם הגרושים, אלכס ובריג'ט, בעיר לוס אנג'לס. העלילות הן בעלות אופי קומי אבסורדי או מוקצן. למשל בפרק "ג'וש הגזור" (באנגלית: Josh Gets Shredded), אחרי שג'וש מרים את בתו וחש כאב בגב נאמר לו שהוא צריך להתחיל להתאמן על מנת להתחזק אז הוא מצטרף לחדר כושר, הופך לשרירי ברמה מופרכת ומפתח אובססיה לתחום הכושר שגורמת לו להזניח את בתו שעבורה החל להתאמן. רוב הפרקים מורכבים משתי עלילות נפרדות כשכל אחת מהן מהווה סיפור עצמאי. ג'ושעה "ג'וש" סינגלטון - (ג'יי. ג'י. קווינטל). בעלה של אמלי, אביה של קנדיס, עובד בחברה להתקנת מסכי טלוויזיה. אמלי רמירז - (גבריאלה וולש). אשתו של ג'וש, אמא של קנדיס, עובדת עבור תאגיד מזון. קנדיס סינגלטון-רמירז - (ג'סיקה דיצ'יקו). בתם הקטנה של ג'וש ואמילי, לומדת בבית ספר יסודי. אלכס דורפנברגר - (ג'ייסון מנטזוקאס). החבר הכי טוב של ג'וש, בעלה לשעבר של ברידג'ט, עובד כפרופסור בקולג' קהילתי. בריג'ט יושידה - (קימיקו גלן). החברה הכי טובה של אמילי, אשתו לשעבר של אלכס. היא משפיענית של מדיה חברתית יפנית-אמריקאית וזמרת במשרה חלקית בלהקה עם אמילי. רנדל "רנדי" ווטסון - (ג'יימס אדומיאן). בנה המאומץ של פרל ומנהל המתחם שבבעלותה. פרל ווטסון - (דניאל ברוקס). שוטרת בגמלאות, בעלת המתחם שבו מתגוררות הדמויות הראשיות, האמא המאמצת של רנדל. הסדרה אושרה להפקה במאי 2017 והייתה אמורה לעלות לשידור ברשת TBS, אך באוקטובר 2019 הוכרז שהסדרה תעלה ב- HBO Max. רגולר שואו מדיה וקבצים בנושא מספיק טוב בוויקישיתוף מספיק טוב, ברשת החברתית אקס (טוויטר) "מספיק טוב", במסד הנתונים הקולנועיים IMDb (באנגלית) "מספיק טוב", באתר נטפליקס "מספיק טוב", באתר Rotten Tomatoes (באנגלית) "מספיק טוב", באתר HBO Max (באנגלית) "מספיק טוב", במסד הנתונים הקולנועיים KinoPoisk (ברוסית) Daniel Fienberg (July 8, 2020). ‘Close Enough’: TV Review. Hollywood Reporter. Retrieved May 12, 2022 Nellie Andreeva (July 15, 2022). ‘Close Enough’ Canceled By HBO Max After 3 Seasons. Deadline. Retrieved January 12, 2023 Jennifer Wolfe (May 7, 2017). TBS Greenlights ‘Close Enough,’ New Animated Series from J.G. Quintel. Animation World Network. Retrieved May 12, 2022 Mercedes Milligan (October 31, 2019). JG Quintel’s Adult Toon ‘Close Enough’ Coming to HBO Max. Animation Magazine. Retrieved May 12, 2022
רות מצלר

רות מצלר (בגרמנית: Ruth Metzler; נולדה ב-23 במאי 1964) היא פוליטיקאית ואשת עסקים שווייצרית, שכיהנה כחברת המועצה הפדרלית של שווייץ בשנים 1999–2003. היא עמדה בראש המחלקה הפדרלית למשפטים ומשטרה. מצלר, קתולית, נולדה בעיירה זורזה (אנ') שבקנטון לוצרן. היא למדה משפטים באוניברסיטת פריבור (אנ'). היא גם הוסמכה כרואת חשבון. שימשה בשנות ה-90 כשופטת מקומית בקנטון אפנצל אינר-רודן. ב-1996 מונתה לתפקיד בכיר במחלקת הכספים של הקנטון. הייתה חברת המפלגה הנוצרית דמוקרטית העממית של שווייץ. בשנת 1999, אף על פי שלא הייתה מוכרת ברמה הלאומית, נבחרה מצלר לכהונה במועצה הפדרלית של שווייץ, לאחד משני המושבים של מפלגתה שהתפנו בו זמנית, לאחר שהתקבלה במפלגה הדרישה לאייש אחד מהם על ידי אישה. היא גברה בהצבעה בפרלמנט של שווייץ על יריבתה ברוב של 126:118. בכך הייתה לאדם הצעיר ביותר שנבחר למועצה הפדרלית מאז 1875. מצלר החלה לכהן במועצה הפדרלית ב-1 במאי 1999 ומונתה לראש המחלקה הפדרלית למשפטים ומשטרה. ב-1 בינואר 2003 החלה לכהן במקביל כסגנית נשיא שווייץ. מזלה של מצלר פנה נגדה בסוף שנת 2003. בבחירות הכלליות באותה שנה נחלש כוחה של מפלגתה בפרלמנט של שווייץ, ומפלגת העם השווייצרית, שהפכה למפלגה הגדולה ביותר, תבעה לעצמה מושב נוסף במועצה הפדרלית. בבחירות באספה הלאומית נבחר מועמד מפלגת העם כריסטוף בלוכר (אנ') על פני מצלר ברוב של 121:116 למלא את המושב שהחזיקה במועצת הברית. מצלר ניסתה להתמודד מול חבר מפלגתה ז'וזף דייס שכיהן עמה במועצה הפדרלית על מושבו בה, אך הפסידה גם לו (138:96). היא סיימה את כהונתה במועצה בסוף שנת 2003. היא הייתה לחבר המועצה השלישי בהיסטוריה של שווייץ שלא נבחר לכהונה שנייה בה. לאחר פרישתה מהפוליטיקה ב-2004 פרסמה מצלר אוטוביוגרפיה ולימדה באוניברסיטת סנט גאלן. לאחר מכן נכנסה לעבודה בשוק הפרטי. היא בעלת חברת ייעוץ ואסטרטגיה וכיהנה במועצות המנהלים של חברות שונות. מצלר נשואה בשנית. מדיה וקבצים בנושא רות מצלר בוויקישיתוף האתר של רות מצלר (בגרמנית) רות מצלר, באתר האספה הפדרלית של שווייץ רות מצלר, באתר המועצה הפדרלית של שווייץ ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רות מצלר".
Blick Blick

Blick Blick הוא שיר שהוקלט על ידי הראפריות האמריקאיות קוי לראי וניקי מינאז'. השיר יצא לאור ב-18 במרץ 2022, על ידי חברות התקליטים ריפבליק רקורדס ו-1801 רקורדס, כסינגל חמישי מתוך האלבום Trendsetter. באותה העת בה יצא "Blick Blick" הוציאה מינאז' את "Do We Have a Problem?", "Bussin", ו-"We Go Up". השיר הגיע למקום העשירי במצעד הסינגלים הניו זילנדי, ולמקום ה-37 במצעד הבילבורד הוט 100. בפברואר 2022, אביה של לראי, חשף כי היא הקליטה שיר עם מינאז'; דבר שהוכחש ולא אומת עם אף אחת מהשתיים. ב-14 במרץ 2022, חשפה מינאז' באמצעות לייב שאלות ותשובות בטוויטר עם מעריציה שקיים שיר שהוקלט על ידן. ב-23 במרץ 2022, מינאז' שיבחה את לראי על הביטחון העצמי שלה ברשתות החברתיות ולראי שיבחה את מינאז' בתמורה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ הרשמי של השיר פורסם ב-18 במרץ 2022. במהלך הקליפ ניתן לראות את לראי לבושה בתלבושות שונות שנוצרו בהשראת שנות ה-90 של המאה ה-20, כשהיא מבצעת ריקודים וכוריאוגרפיה מסוימת. בהמשך, מינאז' מצטרפת אליה והשתיים יורות ברובים כשהן חובשות פאות בצבע ורוד. נכון לאפריל 2022, מונה הצפיות של הקליפ עומד על למעלה מ-17 מיליון צפיות. מידע על הסינגל "Blick Blick" באתר מיוזיק בריינז סרטון השיר "Blick Blick" באתר יוטיוב קוי לראי, ניקי מינאז', דוקטור לוק, רוקו ואלדס, ריאן אוגרן, מייק קרוק, רנדל האמרס, אסיה סמית' דוקטור לוק, רוקו דיד איט אגיין, ריאן אוגרן, מייק קרוק Blick Blick, 2022-03-18, נבדק ב-2022-03-26 Nicki Minaj ft. Lil Baby - Do We Have A Problem? (Official Music Video), נבדק ב-2022-03-26 Nicki Minaj, Lil Baby - Bussin (Audio), נבדק ב-2022-03-26 We Go Up, 2022-03-25, נבדק ב-2022-03-26 The Official New Zealand Music Chart, THE OFFICIAL NZ MUSIC CHART (באנגלית) HipHopDX- https://hiphopdx.com, Nicki Minaj Shuts Down Coi Leray Collaboration Rumors Father Benzino Put Into The Air, HipHopDX, ‏2022-02-21 Benzino Publicly Apologizes to Daughter Coi Leray and Nicki Minaj Over Collab Claim, Complex (באנגלית) Nicki Minaj Shows More Love To Coi Leray: "Wish I Had This Confidence", HotNewHipHop, ‏2022-03-23 (באנגלית) Coi Leray and Nicki Minaj Unleash New Single and Video “Blick Blick”, Complex (באנגלית) Coi Leray & Nicki Minaj - Blick Blick! (Official Video), נבדק ב-2022-03-26
רצח רון קוקיא

רצח החייל רון-יצחק קוקיא היה פיגוע דקירה שהתרחש ב-30 בנובמבר 2017 בערד. בשעות הלילה הגיע המחבל חאלד אבו ג'ודה, תושב היישוב כסייפה, לערד על מנת לבצע פיגוע כנגד חיילים. בשעה 21:26 צעד בצומת הרחובות חברון והקנאים החייל רון-יצחק קוקיא, שהתכוון ללכת לתחנת האוטובוס ומשם לנסוע בהסעה לבסיס בדרום הר חברון בו שירת. המחבל, שקיבל סיוע מתושב כסייפה, הסתער על קוקיא ודקר אותו למוות, לאחר מאבק , חטף את נשקו והחביא את הנשק אצל אחיו. אימו של המחבל היא בעלת תעודת זהות פלסטינית ונכנסה לישראל בצורה לא חוקית. בשנת 2020 נגזרו על הרוצח מאסר עולם ועוד 20 שנות מאסר בכלא, ונקבע כי ישלם 258 אלף ש"ח למשפחתו של קוקיא. ב-2017 נפתח משפטו של אחי המחבל, זאהי אבו ג'ודה, באשמת ניסיון לרצח. הפרקליטות ניהלה מגעים לחתימת הסדר טיעון עם הנאשם, אך חזרה בה מההסדר בעקבות בקשת משפחתו של קוקיא. בדצמבר 2023 הוא הורשע בקשירת קשר לביצוע פשע, בהחזקת נשק, בשיבוש מהלכי משפט ובסיוע לאחר מעשה פשע. באפריל 2021 נחנכה לזכרו של קוקיא "חוות רון" (נקראת גם חוות אביר) על ידי אביו בועז, בכניסה המערבית לערד ליד אזור התעשייה מצפון למנחת ערד. בחווה מתנדבים פעילי ארגון השומר החדש. במקום האירוע בערד קיימת אנדרטה לזכרו. לזכרו של רון קוקיא , דף הנצחה משפחתי דף החלל, באתר יזכור של משרד הביטחון דף החלל רון קוקיא, באתר הנופלים של הנח"ל אילנה קוריאל, מאסר עולם לרוצח החייל רון קוקיא בפיגוע בערד, באתר ynet, 1 באפריל 2019 אילנה קוריאל, מסתמן: חמש שנות מאסר לאחיו של מחבל שרצח את החייל רון קוקיא. המשפחה מתנגדת: "לא להיסחף", באתר ynet, 14 בינואר 2022 אילנה קוריאל, רצח החייל רון קוקיא: הפרקליטות חזרה בה מהסדר הטיעון עם אחיו של המחבל, באתר ynet, 10 בפברואר 2022 אילנה קוריאל, אחיו של רוצח החייל רון קוקיא הורשע בקשירת קשר למעשה טרור: "היה מודע למעשה", באתר ynet, 26 בדצמבר 2023 נחנכה חווה חקלאית על שם חלל צה"ל רון קוקיא ז"ל, באתר מעריב אונליין, 23 באפריל 2021
הדיוויזיה ה-192 (האימפריה הגרמנית)

הדיוויזיה ה-192 (הסקסונית ה-8) (בגרמנית: 192. Infanterie-Division (8. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-6 ביוני 1916 בחזית המערבית ולחמה במהלך קרב ורדן. לאחר מכן נותרה הדיוויזיה באזור ורדן, עד לקיץ 1918. לאחר מכן לחמה הדיוויזיה במתקפת מאה הימים, ובכלל זה בקרב סן-מייל וקרבות בשמפאן עד סוף המלחמה. בינואר 1919 חזרה הדיוויזיה לגרמניה ופורקה. וולדמר ויצטום פון אקשטדט (6 ביוני 1916–14 באפריל 1917) אוטו לפלר (15 באפריל 1917–11 בספטמבר 1918) מקס לוטהולד (12 בספטמבר 1918–ינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
דיוויזיית הפרשים השמינית (האימפריה הגרמנית)

דיוויזיית הפרשים השמינית (הסקסונית) (בגרמנית: 8. Kavallerie-Division‏ (Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה באוגוסט 1914 עם פרוץ מלחמת העולם הראשונה, וכמפקדה מונה גינתר פון דר שולנבורג-ההלן. הדיוויזיה הוקצתה בתחילה לקורפוס הפרשים השלישי, ולחמה עמו בחזית המערבית כחלק מהארמייה השישית בקרב לורן. בסוף אוגוסט של אותה שנה היא הועברה לחזית המזרחית, שם לחמה בקרב הראשון על האגמים המזוריים, הקרב על הוויסלה וקרב לודז'. לאחר מכן לחמה הדיוויזיה בקרבות השונים בחזית המזרחית. באוקטובר 1917 היא ויתרה על הסוסים שלה, וב-5 באפריל 1918 פורקה הדיוויזיה. גינתר פון דר שולנבורג-ההלן (2 באוגוסט 1914–30 באוקטובר 1914) רוברט פון קאפ-הר (31 באוקטובר 1914–12 ביוני 1915) אברהרד פון שמטו (12 ביוני 1915–1 באוגוסט 1916) אוטו פון דר דקן (1 באוגוסט 1916–ספטמבר 1917) ויקטור פון רוזנברג-ליפינסקי (ספטמבר 1917–5 באפריל 1918) Histories of two hundred and fifty-one divisions of the German army which participated in the war (1914-1918) p. 29-32.
דויד ראיה

דויד ראיה מרטין (בספרדית: David Raya; נולד ב-15 בספטמבר 1995 בברצלונה שבספרד) הוא כדורגלן ספרדי המשחק בעמדת השוער בקבוצת ארסנל מהפרמייר ליג ובנבחרת ספרד. ראיה גדל במחלקת הנוער של בלקברן רוברס. הוא שיחק בקבוצה הבוגרת של המועדון במסגרת הפוטבול ליג צ'מפיונשיפ והפוטבול ליג הראשונה. בסך הכל ערך 99 הופעות ליגה במועדון. בחצי הראשון של עונת 2014/2015 הושאל לסאות'פורט מהנשיונל ליג. ב-6 ביולי 2019 חתם ראיה על חוזה לארבע עונות בברנטפורד מהפוטבול ליג צ'מפיונשיפ. בתום עונת 2020/2021 העפיל עם הקבוצה לפרמייר ליג. ב-26 במרץ 2022 ערך ראיה את הופעת הבכורה שלו בנבחרת ספרד, בניצחון 1–2 על נבחרת אלבניה במשחק ידידות. נכלל בסגל נבחרת ספרד לטורניר מונדיאל 2022. מדיה וקבצים בנושא דויד ראיה בוויקישיתוף דויד ראיה, באתר Transfermarkt דויד ראיה, באתר Soccerway דויד ראיה, באתר BDFutbol דויד ראיה, באתר WorldFootball.net דויד ראיה, באתר National Football Teams דויד ראיה, באתר FootballDatabase.eu דויד ראיה, באתר ESPN DAVID RAYA SIGNS FOR BRENTFORD באתר הרשמי של ברנטפורד, 6 ביולי 2019 (באנגלית) OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)